La programació Nadal Jove 2021 oferix activitats gratuïtes durant estes dates festives
22 de desembre 2021

![](/media/bcmholhp/c_nadaljoveimg_9504.jpg?width=850&height=566.9886363636364)

El departament de Joventut i Infància de l'Ajuntament de Sagunt presenta la programació de Nadal Jove. Es tracta, com en anys anteriors, d'un programa amb nombroses activitats per a joves d'entre 12 i 30 anys, coincidint amb les dates nadalenques. La programació està prevista entre els dies 23 de desembre i el 4 de gener. Les inscripcions es realitzaran a través del següent enllaç: [https://aytosagunto.apuntate.online/](https://aytosagunto.apuntate.online/). Totes les activitats es realitzaran en el Casal Jove del Port de Sagunt.

El regidor de Joventut i Infància, Guillermo Sampedro, ha explicat que esta programació ha sigut feta «**a mida**» tant pel personal del departament com pels grups de participació. «**En este cas han sigut els Corresponsals, adolescents, els que han marcat quines activitats volien realitzar, i fruit d'esta taula tècnica és la programació**».

«**Hem intentat compaginar una programació molt atractiva per a joves d'entre 12 a 30 anys, des de tallers a concerts, principalment les batalles de rap que hi ha previstes. Com a novetat hem fet una festa de final d'any, prèvia a les campanades, que serà el dia 30 també a la nit. I altres novetats com la Escape Room o les obres de teatre que ens presentaran els grups de l'Aula Jove del Casal**» apuntava Sampedro. Així mateix, també ha recordat que tots els dies hi haurà Esplai Jove amb tallers, amb tornejos de videojocs, de jocs clàssics, de rol, etc.

**Tallers, activitats i cursos de Nadal Jove**

**Cosmètica natural**

Programat per als dies 27 i 28 desembre a les 19:30. Es podran fer colònies, xampús i cremes amb ingredients naturals i ecològics. Una manera especial i sostenible de fer regals personalitzats este Nadal.

**Personal eco _shopper_**

Els dies 3 i 4 gener a les 19 h. Vols conèixer els secrets de la indústria tèxtil i la seua repercussió en el canvi climàtic? Podràs aprendre a reciclar la teua roba aprenent costura o tècniques de pintura, mercats ambulants on comprar roba de segona mà molt molt econòmica, _influencers_ que t’ajudaran a agafar idees per a fer un consum de roba més responsable. Recorda portar roba vella o usada que vulgues donar-li un nou ús.

**Cuina**

Igualment, els dies 3 i 4 de gener a les 17:30 s’impartirà el taller de cuina. Com cuinar sa i riquíssim? Farem receptes dolces i saldes ecològiques com a Pa de gingebre, Magdalenes de carlota al vapor amb nata de coco, púding de garrofa i taronja ecològica, patés vegans de kale i de kvas o ravioli de celeri. Porta el teu tupper i sorprèn als teus invitats!!

**Rap battles**

Esta activitat és per a joves majors de 14 anys. El 23 de desembre a les 17 h, tindrá lloc els filtres previs a la Rap Battle al Casal Jove. Les inscripcions es poden realitzar per missatge directe (MD) a @Jovesagunt abans del 19 de desembre.

El 29 de desembre a les 17 h es desenvoluparà el taller de Rap impartit per un Coach professional. Les inscripcions també es poden realitzar per MD a @Jovesagunt abans del 27 de desembre. El mateix dia, a les 18 h, es celebrarà la Rap Battle amb TIRPA com a membre del jurat. El guanyador batallarà amb el mateix subcampió de la FMS Internacional. Esta activitat compta amb la col·laboració de Urban Rooster, la major plataforma de hip-hop freestyle del país. Reserves com a públic a [notikumi.com](/notikumi.com).

**Festa pre-campanades**

Activitat per a joves majors de 14 anys, que es celebrarà el 30 desembre de 21.30 a 00:30 hores. Es tracta d’una festa pre-campanades amb actuacions, sopar, _photocall_, concursos, jocs, tallers, l'últim anunci de l'any, regals, sorpreses... Una festa de cap d'any que no oblidaràs.

**Bella Ciao Escape Room**

Per a joves de 12 a 30 anys. Una vesprada temàtica on podràs gaudir d'un scape room gratuït en grups de 8 persones, en sessions gratuïtes des de les 17 h fins a les 22 h, a més d’un taller de màscares a les 17.30 i _photocall_ durant tota la vesprada. Es pot reservar en [entradium.com/es/events/bella-ciao-sagunt](/entradium.com/es/events/bella-ciao-sagunt).

**Esplai Jove**

Videojocs, PS4, Arcade, Nintendo Switch, Ping pong, Billar, futbolí, dards, karaoke, _Just Dance_... per a joves majors de 12 anys. Durant els dies 27 i 28 desembre, i els dies 3 i 4 gener, en horari de  17:30 a 20:30 hores. Entrada lliure fins completar aforament**.**

**Teatre Jove**

El dimecres 22 i dijous 23 de desembre a les 18 h, al Casal Jove del Port de Sagunt, l'Aula Jove de Teatre presenta  _La Otra Vida_. Es tracta d’una aplicació de vivència virtual que ha arribat a la nostra societat per a quedar-se, l'experiència des dels sentits enterrada per l'hipnòtic poder d'una vida a través de la pantalla… El debat està servit i les respostes són totes d'una complexitat evident. Què fem amb això? Les invitacions es poden aconseguir a [www.notikumi.com](/www.notikumi.com).

**Altres activitats**

**27 desembre**

17h Taller de ball: bachata i salsa

18h Taller de decora un test de cactus.

18h Torneig de dards.

20h: Juguem al “Bang”

**28 desembre**

17h Taller de ball: bachata i salsa.

18h Taller d’origami.

18h Juguem als “Hombre Lobo de Castronegro”

19h Torneig Passe Trappe.

20h Juguem a “La polilla Tramposa”

**29 desembre**

17h Taller de Rap amb Coach Professional.

18h Torneig de FIFA

19h Juguem a Party&Co.

20h Juguem a 1, 2, 3 Switch.

**3 gener**

17h      Escape Room Bella Ciao.

17:30   Taller de màscares La casa de Papel.

18h      Photocall

**4 gener**

18h      Taller de pentinats originals.

18:30   Concurs de ball + karaoke Grease.

19h      Quiz Pelis Clàssiques.

20h      Joc de Party Improvisació

21:30   Cinema: Grease  (1978)

![](/media/frkg40aj/c_njovecartel.jpg?width=587&height=831)

*   [](http://www.facebook.com/sharer.php?u=https://aytosagunto.es/va/actualitat/la-programacio-nadal-jove-2021-oferix-activitats-gratuites-durant-estes-dates-festives/ "Facebook")
*   [](http://twitter.com/share?url=https://aytosagunto.es/va/actualitat/la-programacio-nadal-jove-2021-oferix-activitats-gratuites-durant-estes-dates-festives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-nadal-jove-2021-oferix-activitats-gratuites-durant-estes-dates-festives/ "Linked In")
*   [](mailto:?body=https://aytosagunto.es/va/actualitat/la-programacio-nadal-jove-2021-oferix-activitats-gratuites-durant-estes-dates-festives/)